CELEX: 32017D1395
Language: lv
Date: 2017-07-26 00:00:00
Title: Komisijas Lēmums (ES, Euratom) 2017/1395 (2017. gada 26. jūlijs), ar ko ieceļ amatā divus locekļus neatkarīgu ievērojamu personu komitejā, kura izveidota ar 11. pantu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu

28.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 197/6
            
         KOMISIJAS LĒMUMS (ES, Euratom) 2017/1395
   (2017. gada 26. jūlijs),
   ar ko ieceļ amatā divus locekļus neatkarīgu ievērojamu personu komitejā, kura izveidota ar 11. pantu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 224. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes 2014. gada 22. oktobra Regulu (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu (1) un jo īpaši tās 11. panta 1. punktu,
   tā kā:
   
               (1)
            
            
               Regulā (ES, Euratom) Nr. 1141/2014 ir noteikts, ka abiem tiesību subjektu veidiem gan savās programmās, gan savās darbībās kā nosacījums reģistrācijai ir jāievēro Līguma par Eiropas Savienību 2. pantā minētās vērtības, uz kuru pamata ir dibināta Savienība, proti, jārespektē cilvēka cieņa, brīvība, demokrātija, vienlīdzība, tiesiskums un cilvēktiesības, tostarp minoritāšu tiesības.
            
         
               (2)
            
            
               Ja rodas šaubas par to, vai partija vai fonds praksē ievēro šo prasību, Eiropas Parlaments, Padome vai Komisija var iesniegt Eiropas politisko partiju un Eiropas politisko fondu iestādei pieprasījumu pārbaudīt situāciju.
            
         
               (3)
            
            
               Pirms tiek pieņemts lēmums par partijas vai fonda reģistrācijas anulēšanu, Iestāde apspriežas ar neatkarīgu ievērojamu personu komiteju, kurai jāsniedz savs atzinums divu mēnešu laikā.
            
         
               (4)
            
            
               Neatkarīgu ievērojamu personu komiteja ir izveidota ar Regulas (ES, Euratom) Nr. 1141/2014 11. panta 1. punktu.
            
         
               (5)
            
            
               Regulas (ES, Euratom) Nr. 1141/2014 11. panta 1. punktā ir noteikts, ka komitejā ir seši locekļi, no kuriem Eiropas Parlaments, Padome un Komisija katrs ieceļ divus locekļus,
            
         IR PIEŅĒMUSI ŠO LĒMUMU.
   1. pants
   1.   Ar šo par neatkarīgu ievērojamu personu komitejas locekļiem uz komitejas pilnvaru termiņu tiek iecelti:
   
               —
            
            
               
                  Meglena KUNEVA kundze,
            
         
               —
            
            
               
                  António VITORINO kungs.
            
         2.   Katrs izraudzītais loceklis tiek iecelts, ja viņš paraksta deklarāciju par neatkarību un interešu konflikta neesamību, kas pievienota šim lēmumam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 26. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 317, 4.11.2014., 1. lpp.
   
   
      PIELIKUMS
      
         DEKLARĀCIJA PAR NEATKARĪBU UN INTEREŠU KONFLIKTA NEESAMĪBU
      
      Es, apakšā parakstījies, …, apliecinu, ka esmu ņēmis vērā 11. panta 1. punktu Eiropas Parlamenta un Padomes Regulā (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu un ka savus pienākumus kā neatkarīgu ievērojamu personu komitejas loceklis pildīšu pilnīgi neatkarīgi un pilnībā ievērojot minētās regulas noteikumus. Es nelūgšu un nepieņemšu iestāžu vai valdību, vai kādu citu struktūru, biroju vai aģentūru norādījumus. Es atturēšos no jebkādām darbībām, kas nav savietojamas ar manu pienākumu raksturu. Es apliecinu, ka, cik man zināms, neesmu interešu konflikta situācijā. Interešu konflikts pastāv tad, ja manu kā neatkarīgu ievērojamu personu komitejas locekļa pienākumu neatkarīgu un objektīvu pildīšanu nelabvēlīgi ietekmē iemesli, kas saistīti ar ģimeni, personīgo dzīvi, politisko piederību vai valstspiederību, filozofisko vai reliģisko pārliecību, ekonomiskām interesēm vai jebkādām citām ar iespējamu saņēmēju kopīgām interesēm. Jo īpaši es apliecinu, ka neesmu Eiropas Parlamenta deputāts, ne arī Padomes vai Komisijas loceklis. Man nav vēlēta mandāta. Es neesmu Eiropas Savienības iestāžu ierēdnis vai cits darbinieks. Es neesmu un nekad neesmu bijis nodarbināts nevienā Eiropas politiskajā partijā vai Eiropas politiskajā fondā.
      [Vieta, datums]
      [DATUMS + izraudzītā neatkarīgu ievērojamu personu komitejas locekļa PARAKSTS]